Veøy kirke

Veøy kirke er en langkirke i tre og dragestil tegnet av Karl Norum. Den ligger på Sølsnes i Molde og ble innviet i 1907 til erstatning for den tidligere fylkeskirken på Veøya (som nå er vernet og kjent som Gamle Veøy kirke). Den er en del av Den norske kirke og hører til Molde domprosti i Møre bispedømme. Kirken har cirka 200 sitteplasser og er listeført av Riksantikvaren. Kirkegården omtales som Sølsnes kirkegård. Kirkestallene Litt nord for kirken, er en stall for hestene til de kirkebesøkende. Den ble bygget i 1907, samtidig med kirken og er blitt restaurert. Bruken av stallen opphørte samtidig som bilen overtok for hesteskyss på 1950-tallet. Hver gård hadde ansvar for å bygge sin egen stallplass, derfor kan utformingen av stallrommene variere noe. Stallene ligger mot hverandre i to rekker med en midtgang. Bygningen er enkelt satt opp med et pulttak. Foruten stallplass for hestene finnes det også utedo for de kirkebesøkende. Ett for kvinner og ett for menn. Etterhvert forfalt stallen mer og mer. I 1996 ble stallene restaurert av Molde kommune etter initiativ fra Fortidsminneforeningen avdeling Romsdal. Arbeidet ble utført med støtte fra Fortidsminneforeningen, Fylkeskonservatoren i Møre og Romsdal, Malo sagbruk og lokale ildsjeler. Stallplass ved kirkene i Norge var vanlige, men de fleste er forfalt og revet. Kirkestallene ved Veøy kirke er de eneste bevarte i Møre og Romsdal. Søsterkirke Holm kirke i Rauma kommune er bygget samtidig og er søsterkirke. De to kirkene ligger på hver sin side av Langfjorden. Bildegalleri Se også Gamle Veøy kirke Vågstranda kirke Veøya Referanser Litteratur Sætre, Erik (1994). «Veøy kirkes korstol og erkebiskop Olav Engelbrektsson». Årbok for Romsdalsmuseet. Molde. s. 87–110. Alf Henry Rasmussen (1993). «Veøy kyrkje, Sølsnes». Våre kirker. Norsk kirkeleksikon. Kirkenær: Vanebo forlag. s. 313. ISBN 82-75-27022-7. Eksterne lenker (no) «Veøy kirke». Kirkesøk. Den norske kirke. (no) «Veøy kirke». Kulturminnesøk. Riksantikvaren – Direktoratet for kulturminneforvaltning.